عملے، عوامی شکایات اور پنشن کی وزارت
ڈاکٹر جتیندر سنگھ نے ضلع کٹھوعہ کے جلوٹا علاقے میں بختہ سے مگلور تک مرکزی پی ایم جی ایس وائی سڑک کا سنگ بنیاد رکھا
ڈاکٹر جتیندر سنگھ نے کٹھوعہ میں ٹاٹا کینسر سینٹر کے نام سے سیٹلائٹ اسپتال کے قیام کا بھی اعلان کیا، جو جموں و کشمیر، پنجاب اور ہماچل پردیش کے کینسر کے مریضوں کو جدید ترین ہائی ٹیک سہولت فراہم کرے گا
مرکزی وزیر ڈاکٹر جتیندر سنگھ نے آج کٹھوعہ میں اپوزیشن پارٹیوں پر تنقید کرتے ہوئے کہا کہ ان پارٹیوں نے نہ صرف لوگوں کے ایک طبقے اور دوسرے طبقے کے درمیان امتیازی سلوک کیا بلکہ انھوں نے ایل او سی  اور بین الاقوامی سرحد  کے درمیان امتیازی سلوک بھی برتا۔
ضلع کٹھوعہ کے جلوٹا علاقے میں بختہ سے مگلور تک مرکزی پی ایم جی ایس وائی روڈ کا سنگ بنیاد رکھنے کے بعد ایک بڑی عوامی ریلی سے خطاب کرتے ہوئے ڈاکٹر جتیندر سنگھ نے کہا کہ اپوزیشن پارٹیوں کی حکومتوں نے ضلع کٹھوعہ اور پونچھ کے علاقوں میں ایل او سی کے ساتھ رہنے والے لوگوں کو ریزرویشن کی اجازت دے کر اخلاقیات کی تمام حدیں پار کیں جہاں سے انھوں نے اپنے ایم ایل اے کو منتخب کرایا تھا۔ جن میں سے کچھ وزیر بھی بنے لیکن انھوں نے بین الاقوامی سرحد یا پاکستان کی سرحد پر رہنے والے زیادہ تر کٹھوعہ اور سانبہ اضلاع میں رہنے والے لوگوں کو اسی طرح کا فائدہ دینے سے انکار کر دیا کیونکہ یہاں کے لوگوں نے انھیں ووٹ نہیں دیا تھا۔ انھوں نے کہا کہ مودی حکومت کے اقتدار میں آنے کے بعد اس تضاد کو درست کیا گیا اور آئی بی کے آس پاس رہنے والے لوگوں کو بھی ایل او سی پر رہنے والے لوگوں کی طرز پر 4 فیصد ریزرویشن دے کر انصاف دیا گیا۔
اس موقع پر ڈاکٹر جتیندر سنگھ نے کٹھوعہ میں ٹاٹا کینسر سینٹر کے نام سے سیٹلائٹ اسپتال کے قیام کا بھی اعلان کیا۔ انھوں نے کہا کہ اس سے جموں و کشمیر، پنجاب اور ہماچل پردیش کے کینسر کے مریضوں کو جدید ترین ہائی ٹیک سہولت فراہم ہوگی۔
ڈاکٹر جتیندر سنگھ نے کہا کہ گذشتہ 7-8 برسوں میں حلقہ میں تقریباً 200 فیصد سڑکوں کی تعمیر ہوئی ہے۔ انھوں نے کہا کہ 70 سال تک کیڈیاں گندیال پل اس لیے تعمیر نہیں کیا گیا کیونکہ اس سے صرف 2000 کی آبادی کو فائدہ ہوا تھا لیکن ہمارے اندر 150 کروڑ روپے سے زیادہ کی لاگت سے ان لوگوں کے لیے ایک پل تعمیر کرنے کی ہمت تھی۔
انھوں نے کہا کہ اسی طرح 2014 سے پہلے مقدس مچھل یاترا کے راستے میں نہ تو بیت الخلا تھے اور نہ ہی موبائل کنکٹیویٹی اور نہ ہی بجلی کیونکہ ان لوگوں کا نام ان کے ووٹ بینک کی فہرست میں نہیں تھا۔ انھوں نے مزید کہا کہ یہ وہی حکومت ہے جس نے وہاں بیت الخلاء اور موبائل ٹاور قائم کیے اور حال ہی میں گاؤں کے لیے ایک خصوصی شمسی توانائی پلانٹ کو منظوری دی۔
کٹھوعہ میں قائم کیے گئے پہلے صنعتی بائیوٹیک پارکوں میں سے ایک کا حوالہ دیتے ہوئے ڈاکٹر جتیندر سنگھ نے کہا کہ آہستہ آہستہ وقت کے ساتھ ساتھ جب اس خطے میں اسٹارٹ اپ کلچر پروان چڑھے گا اور روزی روٹی کی کشش یہاں آئے گی تو اگلی نسل کے بچوں کو اس کی قدر و قیمت کا احساس ہوگا۔
ڈاکٹر جتیندر سنگھ نے چنانی ناشری ٹنل شیاما پرساد مکھرجی کے نام سے منسوب ملک کی پہلی یادگار وں میں سے ایک کا بھی حوالہ دیا اور کہا کہ یہ تاریخی گواہی ہوگی کیونکہ شیاما پرساد مکھرجی کو کٹھوعہ میں گرفتار کیا گیا تھا اور ان کی زندگی کے آخری سفر کے لیے سڑک کے ذریعے سری نگر لے جایا گیا تھا۔
وزیر اعظم نریندر مودی کا شکریہ ادا کرتے ہوئے ڈاکٹر جتیندر سنگھ نے کہا کہ نہ صرف قومی سطح کے پروجیکٹ تیز رفتاری سے آگے بڑھے ہیں بلکہ اس حکومت نے کئی رکے ہوئے پروجیکٹوں کو بھی آگے بڑھایا ہے۔ شاہ پور کنڈی پروجیکٹ کو جہاں 40 سال بعد بحال کیا گیا ، وہیں مہاراجہ کے دور حکومت میں پہلی بار شروع ہونے والا اوجھ کثیر المقاصد آبپاشی منصوبہ بھی بہت جلد شروع ہونے والا ہے۔